Parlement verdedig Europese reisParlementsgebou in Kaapstad Volgens die parlement is die berigte “sensasioneel, ongegrond, en het ten doel om die parlement, sy administrasie en die amptenare wat genoem word te beswadder en skade aan te rig”. City Press het Sondag berig dat Gengezi Mgidlana en ander senior staatsamptenare die geld bestee het aan ŉ reis om ŉ vergelyking te tref tussen die Suid-Afrikaanse parlement en parlemente in Europa. Die parlement het gesê die artikel vergelyk die amptelike geleentheid met ŉ “plesieruitstappie”. Die parlement het verder gesê die reis is goedgekeur deur die uitvoerende gesag en is wel volgens wet gedoen. City Press het berig Mgidlana en sy afvaardiging het R177 350 bestee aan drie nagte verblyf in Londen en R65 000 aan huurmotors en bestuurders in Engeland en Skotland. Mgidlana se verblyf in Londen het glo R14 050 per nag gekos. Die koerant het ook beweer verkrygingsprosedures is in die proses verontagsaam. Volgens die parlement is daar wel duidelike voordele aan die besoek waarvan sommige tans in werking gestel word.